**Am să-i mai scriu**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Nici nu mai dorm, de sărbători nu-mi pasă,

Vin și se duc de parcă n-ar fi fost,

E iarna lungă și năbădăioasă,

Dar nici zăpada n-are niciun rost

Că focu-n șemineu plânge-ntr-o doară,

Ar vrea să-ți vadă trupul pe sofa

Și sânul mic cu forme dulci de pară,

Cu sfârcul ca o boabă de cafea.

Eu i-am trimis lui Moș Crăciun scrisoare,

Am fost cuminte, poezii mai știu,

Și va afla că nu mai am răbdare,

Pân’ te găsesc sub brad, am să-i mai scriu.

- Sunt drumurile albe,-nzăpezite,

Poştaşul nu ajunge-n nord, dar vezi,

Un armăsar pe șeile-aurite

Poartă dorinţa ta peste zăpezi.

Ajunge să-ţi doreşti şi depărtarea

Ce stă-ntre noi, de-ajuns, se va-ngusta,

Pe stele voi păşi şi înserarea

Mă va găsi sub brad, în casa ta.

În sobă focul să-l hrăneşti cu vise

Să-mi fie cald şi-n braţe să mă iei,

Nămeţii pân’ la cer, poteci închise,

Iar noi pierduţi prin albe epopei.

Ioan Grigoraș Liliana Trif